lv ca es zh ru en es lv en fi lv lv fr lv fr lv lv lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv lv fr lv lv lv lv lv lv nl lv en es en en ceb ru en war en en lv eo uk lv en en lv lv lv en lv lv lv lv lv
NĪN parādu samaksa - Visi pakalpojumi | Rīgas domes Pašvaldības ieņēmumu pārvalde
Izziņas par nekustamā īpašuma nodokļa nomaksu
Apmeklējuma pieteikšana pie Pārvaldes priekšnieka
Vienošanās par nokavēto nekustamā īpašuma nodokļa maksājumu labprātīgu izpildi
Rīgas domes Pašvaldības ieņēmumu pārvalde aicina nodokļu maksātājus apzināties tiesiskās sekas, kas iestājas, neveicot savlaicīgu un pilnīgu nekustamā īpašuma nodokļa nomaksu. Gadījumos, kad jau ir radušies nokavētie nodokļu maksājumi, kas piedzenami bezstrīda kārtībā, aicinām izmantot nodokļu likumos paredzētās iespējas veikt labprātīgu nokavēto nodokļu maksājumu samaksu.
Finansiālās grūtībās nonākušiem nekustamā īpašuma nodokļa maksātājiem ir iespējas rakstveidā vienoties ar Rīgas domes Pašvaldības ieņēmumu pārvaldi par nokavēto nekustamā īpašuma nodokļu maksājumu samaksas grafiku uz laiku līdz trīs gadiem, t.i., uz nodokļu maksātāja motivēta rakstveida iesnieguma pamata.
Nodokļa maksātājam motivētu iesniegumu jāiesniedz ne vēlāk kā sešus mēnešus pēc tam, kad paziņots lēmums par nokavēto nodokļu maksājumu piedziņu. Rīgas domes Pašvaldības ieņēmumu pārvaldei ir tiesības pieņemt lēmumu par nokavēto nodokļu maksājumu labprātīgu izpildi, nosakot nodokļu maksātājam termiņus uz laiku līdz trim gadiem, skaitot no iesnieguma iesniegšanas dienas.
No dienas, kad nodokļu administrācija ir pieņēmusi lēmumu par nokavēto nodokļu maksājumu labprātīgu izpildi, lēmumā noteiktajai nodokļu pamatparāda summai tiek aprēķināta nokavējuma nauda samazinātā (0,025 procentu) apmērā par katru dienu visā kavējuma periodā.
Pakalpojums pieejams fiziskām un juridiskām personām, bet neattiecas uz nodokļu maksātājiem, attiecībā uz kuriem tiesa pieņēmusi lēmumu par maksātnespējas procesa pasludināšanu, ārpustiesas tiesiskās aizsardzības procesa pasludināšanu vai tiesiskās aizsardzības procesa ierosināšanu.
Pakalpojuma saņemšanai nepieciešamie dokumenti:
pilnvarotajām personām – pilnvarojuma apliecinājums;
ja lēmums par nokavēto nodokļu maksājumu piedziņu ir nodots izpildei zvērinātam tiesu izpildītājam, ir jāiesniedz dokuments, kas apliecina, ka ir samaksāti šā lēmuma izpildes izdevumi.
Lēmumu par nokavēto nodokļu maksājumu labprātīgu izpildi atcelšana
Ja nodokļu maksātājs neievēro lēmumā par nokavēto nodokļu maksājumu labprātīgu izpildi noteiktos samaksas termiņus vai neveic pilnā apmērā kārtējos nodokļu maksājumus nodokļu likumos noteiktajos termiņos, nodokļu administrācijai ir tiesības atcelt lēmumu par nokavēto nodokļu maksājumu labprātīgu izpildi.
Atceļot  nokavēto nodokļu maksājumu samaksas grafiku, nesamaksātajam pamatparādam nokavējuma nauda tiek atjaunota pilnā apmērā no dienas, kad pieņemts lēmums par nokavēto nodokļu maksājumu labprātīgu izpildi.
Iesnieguma veidlapa parāda apmaksas grafika saskaņošanai
E-pastā – nosūti elektroniski parakstītu iesniegumu uz pip@riga.lv.
E-adresē – nosūti iesniegumu uz Pārvaldes e-adresi 90001999188.
Pa pastu – nosūti Pārvaldei iesniegumu pa pastu (adrese: Terēzes iela 5, Rīga, LV-1012).
Klātienē – iesniedz iesniegumu Pārvaldē.
Informācija par nokavēto nodokļu maksājumu piedziņu
Likuma “Par nodokļiem un nodevām” 18.panta pirmās daļas 11.punkts nosaka, ka nodokļu administrācijas pienākums ir piedzīt bezstrīda kārtībā termiņā nesamaksātos nodokļus, nokavējuma naudas, soda naudas un citus valsts noteiktos maksājumus šā likuma 26.panta paredzētajā kārtībā.
Likuma “Par nodokļiem un nodevām” 26.panta pirmā daļa paredz, ka nodokļu maksājumus, kuri nav samaksāti likumā noteiktajā termiņā, un ar tiem saistīto nokavējuma naudu, kā arī izdevumus par nokavēto nodokļu maksājumu piedziņu bezstrīda kārtībā nodokļu administrācija piedzen bezstrīda kārtībā.
Saskaņā ar Administratīvā procesa likuma (APL) 361.panta pirmo daļu par piespiedu izpildi parādnieku vispirms brīdina. Brīdinājumā tiek norādīts labprātīgās samaksas termiņš. Ja līdz noteiktajam termiņam parāds netiek samaksāts, tad nodokļu administrācija izdod lēmumu par nokavēto nodokļu maksājuma piedziņu.
Likuma “Par nekustamā īpašuma nodokli” 9.1panta pirmā daļa paredz, ka uz brīdinājuma par administratīvā akta piespiedu izpildi un lēmuma par nokavēto nodokļu maksājuma piedziņu, ja tas tiek sagatavots elektroniski, nav nepieciešams amatpersonas paraksts. Šādā gadījumā uz brīdinājuma par administratīvā akta piespiedu izpildi un lēmuma par nokavēto nodokļu maksājuma piedziņu jābūt atzīmei “Dokuments sagatavots elektroniski un ir derīgs bez paraksta”.
Saskaņā ar likuma “Par nekustamā īpašuma nodokli” 9.1panta otro daļu nosūtot ar nekustamā īpašuma nodokļa piedziņu saistītos dokumentus (brīdinājumu par administratīvā akta piespiedu izpildi un lēmumu par nokavēto nodokļu maksājuma piedziņu) pa pastu, tos nav nepieciešams noformēt kā ierakstītus pasta sūtījumus.
Saskaņā ar likuma “Par nekustamā īpašuma nodokli” 9.1panta trešo daļu ja nodokļa maksātājs nav deklarējis savu dzīvesvietu, paziņojumu par pieņemtajiem lēmumiem, kas saistīti ar nekustamā īpašuma nodokļa piedziņu (brīdinājumu par administratīvā akta piespiedu izpildi un lēmumu par nokavēto nodokļu maksājuma piedziņu), pašvaldība izvieto savā mājas lapā internetā, norādot vietu un termiņu, kurā nodokļu maksātājs ar tiem var iepazīties. Ņemot vērā iepriekš minēto, informācija par nekustamā īpašuma nodokļa parāda piedziņu Rīgas pilsētas pašvaldībā ir pieejama interneta vietnē: https://www.riga.lv/lv/nin-parada-piedzina
Ja lēmumā par nokavēto nodokļu maksājuma piedziņu norādītais parāds netiek samaksāts pilnā apmērā, nodokļu administrācija vai zvērināts tiesu izpildītājs veic tā izpildi saskaņā ar likuma “Par nodokļiem un nodevām” 26.pantu, piemērojot sekojošus piespiedu izpildes līdzekļus:
Nodokļu administrācija ar rīkojumu par naudas līdzekļu pārskaitīšanu vērš piedziņu uz naudas līdzekļiem nodokļu maksātāja kontā kredītiestādē vai kontā, kas atvērts pie maksājumu pakalpojuma sniedzēja. Papildu informācija =>
Civilprocesa likuma E daļā noteiktajā kārtībā vērš nokavēto nodokļu maksājumu piedziņu bezstrīda kārtībā uz nodokļu maksātāja mantu (kustamo un nekustamo īpašumu, arī uz mantu, kura atrodas pie trešajām personām). Piedziņas vēršanu uz mantu uzsāk, ja nodokļu administrācijai, novirzot pārmaksas, nosūtot inkasācijas uzdevumu un izņemot skaidro naudu, nav izdevies segt nokavētos nodokļu maksājumus un izdevumus par nokavēto nodokļu maksājumu piedziņu bezstrīda kārtībā.
Saskaņā ar APL 364.panta pirmo daļu un likuma “Par nodokļiem un nodevām” 26.panta pirmo daļu, nokavēto nodokļu maksājumu piedziņas izdevumus sedz nodokļu maksātājs.
Tādējādi nodokļa savlaicīgas nesamaksāšanas gadījumā parādniekam jārēķinās ne vien ar to, ka kavējuma periodā tiek aprēķināta nokavējuma nauda – 0,05% no laikā nenomaksātā pamatparāda, bet var rasties arī citas nelabvēlīgās sekas, tai skaitā iespējami apgrūtinājumi nekustamā īpašuma lietošanai un papildus nodoklim un nokavējuma naudai var būt jāatlīdzina piedziņas izdevumi.
Informācija par nokavēto NĪN maksājumu piedziņu bezstrīda kārtībā, vēršot piedziņu uz naudas līdzekļiem nodokļu maksātāja kontā kredītiestādē
Pamatojoties uz likuma “Par nodokļiem un nodevām” 26.panta trešās daļas 1.1 punktu, Rīgas domes Pašvaldības ieņēmumu pārvalde (turpmāk – Pārvalde) ar rīkojumu par naudas līdzekļu pārskaitīšanu (turpmāk tekstā – Piedziņas rīkojums) var vērst piedziņu uz nodokļu maksātāja, kuram izveidojies nekustamā īpašuma nodokļa parāds, naudas līdzekļiem nodokļu maksātāja kontā kredītiestādē.
Ņemot vērā, ka kredītiestādes izpilda Piedziņas rīkojumus kā arī, lai informētu nodokļu maksātājus par iespējamām sekām ar kurām jāsaskaras nodokļu maksātājam uz kura naudas līdzekļiem kredītiestādē veikta piedziņa, Pārvalde ir apkopojusi Latvijas Finanšu nozares asociācijas sniegtās atbildes par kārtību kādā kredītiestādēs tiek pieņemti un izpildīti Piedziņas rīkojumi. Skatīt =>
Atbalsta pasākumi NĪN maksātājiem
Pakalpojuma apraksts portālā www.latvija.lv
Pirms klātienes apmeklējuma lūdzam veikt iepriekšējo pierakstu pa tālruni 80000850.
Lūdzam pēc iespējas pakalpojumus pieteikt un saņemt attālināti. Iesniegt dokumentus elektroniski var:
– izmatojot e-adresi, norādot adresātu “Rīgas domes Pašvaldības ieņēmumu pārvalde”;
– nosūtot iesniegumu (parakstītu ar drošu elektronisko parakstu) uz e-pasta adresi: pip@riga.lv (gadījumos, kad nepieciešams nodot fiziskās personas datus, komercinformāciju un citu aizsargājamu informāciju, aicinām izmantot e-adresi);
– portālā latvija.lv (e-pakalpojums “Priekšlikuma, sūdzības, jautājuma vai lūguma iesniegšana”, informācija kā to izdarīt ⇒ ). E-pakalpojumā iesniedzams dokuments, kurā ietverts iestādes kompetencē esošs lūgums, sūdzība, priekšlikums vai jautājums, atbilstoši Iesniegumu likumam. E-pakalpojums nav paredzēts iestādes pakalpojumu pieteikšanai.
Ja iesniegumu nav iespējas iesniegt elektroniski, to varat nosūtīt Pārvaldei pa pastu (adrese: Terēzes iela 5, Rīga, LV-1012) vai ievietot pasta kastītēs, kuras atrodas pie ieejas durvīm Rīgas domes Pašvaldības ieņēmumu pārvaldē (Terēzes ielā 5, Rīgā).
Izziņas par NĪN nomaksu
NĪN samaksas termiņu pagarināšana
NĪ lietošanas mērķa noteikšana
NĪN maksāšanas paziņojumu saņemšana
Pārmaksātā un kļūdaini ieskaitītā NĪN atmaksa
Banku rekvizīti nekustamā īpašuma nodokļa ieskaitīšanai Rīgas valstspilsētas pašvaldības budžetā
Maksājuma mērķī obligāti jānorāda nodokļa maksātāja numurs.
Neskaidrību gadījumā zvaniet 80000850
Šīs mājaslapas pārzinis ir Rīgas pilsētas pašvaldība (RD Pašvaldības ieņēmumu pārvalde, adrese: Terēzes iela 5, Rīga, LV-1012, tālrunis: 80000850, elektroniskā pasta adrese: pip@riga.lv). Lietojot šo mājaslapu, Jums ir iespēja pieņemt mājaslapas sīkdatņu izveidošanu un iespēja attiekties no mājaslapas sīkdatņu izveidošanas. Jums jāņem vērā, ja atspējosiet noteikti nepieciešamās sīkdatnes (ja vien Jūsu pārlūkprogramma nav iestatīta nepieņemt sīkdatnes), tīmekļa vietne nevarēs darboties pilnvērtīgi. Papildus informācija par mājaslapas veidotajām sīkdatnēm apskatāma šeit. Sīkdatnes šajā mājaslapā var viegli akceptēt vai noraidīt, izvēloties vienu no pogām.